אביטל דבורי

אביטל דבורי (נולדה ב-1975) היא במאית תיאטרון, ליצנית רפואית ובובנאית ישראלית.

ביוגרפיה
למדה בתל אביב, חיפה, ירושלים, לונדון, וברצלונה. בעלת תואר שני באומנות מטעם בית הספר המרכזי לדיבור ודרמה בלונדון עם התמחות בתיאטרון בובות ותיאטרון פיזי.

דבורי יוצרת בישראל מופעי במה רב תחומיים מאז 2001, ומשלבת ביצירותיה סגנונות שונים כמו קרקס, בובות וחפצים.

מאז 2002 דבורי היא ליצנית רפואית בפרויקט "רופאי חלום - ליצנות בשירות הרפואה" ועובדת באופן קבוע בבתי החולים העמק בעפולה ומאיר בכפר סבא.

במסגרת עבודתה פיתחה שיטה ייחודית של עבודה עם צעצועים ובובות בבתי חולים, ועבודת הגמר שלה לתואר שני באוניברסיטת חיפה ב-2015 הייתה בנושא "התפתחותה של ליצנות רפואית בישראל: המקרה של קבוצת "רופאי חלום".

בשנת 2018 זכתה בפרס על מחקרה עם פרופ' אריאל קורן "מבנים של אינטראקציות בין הליצנים, המטופלים והרופאים".

כיום מנחה דבורי סדנאות של תיאטרון בובות וליצנות רפואית ברחבי העולם ומלמדת בבית הספר לתיאטרון בובות בחולון.

מבין עבודותיה 
 איך בטעות - מופע של קבוצת "דדלוס" (אביטל דבורי, אלית ובר, שרון מייבסקי) זוכת פרס ההצגה הטובה ביותר בפסטיבל חיפה להצגות ילדים 2001
 טרנקילה - זוכת פרס יוצרים בפסטיבל עכו 2007 ופרס השפה הבימתית בקיפוד הזהב 2008
 המעבדה של גברת סטראגה - תיאטרון בובות במסגרת פסטיבל בת-ים הבינלאומי לתיאטרון ואומנות רחוב 2009
 אמאל'ה - הצגת יחידה המשלבת תנועה, מימיקה, חפצים ובובות במסגרת הפסטיבל הבינלאומי לתיאטרון בובות בחולון 2010
 הריקוד של פלורה - תיאטרון בובות מודרני וללא מילים למבוגרים בלבד. ההצגה זכתה ב-4 פרסים בינלאומיים ב-2013 ו-2014
 הרפתקה במחלקה - הופק במסגרת 'עידוד יצירה ישראלית מקורית' של מרכז תיאטרון בובות עבור הפסטיבל הבינלאומי ה-22 לתיאטרון בובות בחולון
 חלומות באוויר - תיאטרון קרקס לילדים, 2015
 המסע אל הצליל הקסום - הצגה לילדים בהשראת הסיפור ”תיבת הצלילים” מאת מירי פארי, 2016

חיים אישיים 
דבורי היא אם לשניים.

קישורים חיצוניים 
 
 
 אביטל דבורי באתר ארגון היוצרים העצמאיים אי"ב

הערות שוליים 

במאיות תיאטרון
בובנאים
בובנאים ישראלים
בובנאיות ישראליות
בובנאים יהודים
במאיות תיאטרון ישראליות
במאיות תיאטרון יהודיות
בוגרות אוניברסיטת חיפה
בוגרי אוניברסיטת חיפה
ליצנים
ישראליות שנולדו ב-1975
[[קטגוריה:ישראלים שנולדו ב-1975]